Le Mespris de la vie et consolation contre la mort/« Monstrez au criminel que le grand Parlement »
# Le Mespris de la vie et consolation contre la mort/« Monstrez au criminel que le grand Parlement »

### CLII.

Monstrez au criminel que le grand Parlement Renvoye executer au lieu de sa naissance Estant sur le chemin les plus beaus lieus de France, Et de mets somptueus traitez le proprement.

Pensez vous, Romanet, que tel contentement Le puisse resjoüir, & que la souvenance De l'execution de sa dure sentence Ne luy ait ja troublé l'ame & l'entendement ?

La mort, de nostre vie est la fin proposee, Cest l'objet necessaire ou tend nostre visee Et si la peur d'icelle en nos ames tient fort

Nostre sort n est il pas beaucoup plus deplorable Que l'estat mal-heureus du prisonnier coulpable Que la peur du supplice à toute heure remort ?

